CELEX: C2007/042/20
Language: et
Date: 2007-02-24 00:00:00
Title: Kohtuasi C-505/06: Eelotsusetaotlus, mille esitas Commissione tributaria regionale di Genova (Itaalia) 12. juunil 2006 — Agenzia Dogane Circoscrizione Doganale di Genova versus Euricom SpA

24.2.2007   
            
            
               ET
            
            
               Euroopa Liidu Teataja
            
            
               C 42/12
            
         Eelotsusetaotlus, mille esitas Commissione tributaria regionale di Genova (Itaalia) 12. juunil 2006 — Agenzia Dogane Circoscrizione Doganale di Genova versus Euricom SpA
   (Kohtuasi C-505/06)
   (2007/C 42/20)
   Kohtumenetluse keel: itaalia
   Eelotsusetaotluse esitanud kohus
   Commissione tributaria regionale di Genova
   Põhikohtuasja pooled
   
      Hageja: Agenzia Dogane Circoscrizione Doganale di Genova
   
      Kostja: Euricom SpA
   Eelotsuse küsimused
   
               1.
            
            
               Kas ühenduse tolliseadustiku artiklit 216 tuleb tõlgendada nii, et seda kohaldatakse üksnes seestöötlemise protseduuri alusel saadud kaubale, mille osaks on ühenduseväline kaup, või on see alus teistest eraldiseisva tollivõla tekkimisele, mis on põhjendatud vajadusega vältida kahekordset tollimaksudest vabastamist?
            
         
               2.
            
            
               Kas seestöötlemise protseduuri raames, mis viiakse läbi eelnevat eksporti ja ekvivalentkaubaga asendatud importi (EX-IM) reguleerivate erieeskirjade kohaselt, ühenduse tolliseadustiku artikli 115 lõiked 1 ja 3 ning sellega seonduvad määruses nr 2913/92/EMÜ (1) sisalduvad rakendussätted reguleerivad igal juhul küsimust, kas tooteid, mis on imporditud kompenseerimaks tooteid, mis on varem eksporditud Itaalia päritolu toodetena, tuleb pidada tollistaatuselt ühenduse kaubaks, ja kas nad vabastatakse seega imporditollimaksudest või ei kohaldata neid sätteid, juhul kui kõnealune toiming puudutab käesoleval juhul kõne all olevate toodetega seoses eelnevat eksporti riikidesse, kellega Euroopa Ühendus on sõlminud vastavad lepingud?
            
         
               3.
            
            
               Kas asjaolu, et eespool viidatud artikli 115 lõike 3 järgi kompenseerimiseks imporditud tooted omandavad eelnevalt eksporditud ühenduse kauba tollistaatuse, mõjutab käesolevas kohtuasjas konkreetset toimingut, eelkõige eelnevalt eksporditud Itaalia riisi ühenduse päritolu? Kui vastus on jaatav, siis milline on seestöötlemise tolliprotseduuri ning ühenduse tolliseadustiku ja KIE riikidega sõlmitud lepingutega sätestatud päritolureeglite omavaheline suhe?
            
         
               4.
            
            
               Kas Euroopa Ühenduse ja KIE riikide vaheliste lepingute artikli 15 lõiget 2, milles sätestatakse, et ühendusevälise tooraine, mida kasutatakse (ühenduse tolliasutuse väljaantud) sertifikaadi EUR.1 alusel eksporditavate toodete valmistamiseks, suhtes kehtivat tollimaksu tagastamise keeldu ei kohaldata, kui need tooted on mõeldud hoopis siseriiklikuks tarbimiseks, tuleb tõlgendada nii, et ühenduse tolliseadustiku artikkel 216 kaotab sellega oma kasuliku mõju?
            
         
      (1)  EÜT L 302, lk 1; ELT eriväljaanne 02/04, lk 307.